ຊາວໜຸ່ມກະຊວງ ໂຍທາທິການ ແລະຂົນສົ່ງ ເຂົ້າຢ້ຽມຊົມ ຫໍພິພິທະພັນ ກະຊວງ ປກຊ ແລະ ປກສ
ໃນຕອນເຊົ້າຂອງວັນທີ 30 ພຶດສະພາ 2014 ຄະນະບໍລິຫານງານຊາວໜຸ່ມ ແລະ ສະມາຊິກ ຊາວໜຸ່ມກະຊວງ ຍທຂ, ນໍາພາໂດຍ ສະຫາຍ ບຸນຍາເວດ ນິລະໃນ ແລະ ສະຫາຍ ສົມພາວັນ ກິ່ງສະດາ ຄະນະບໍລິຫານຊາວໝຸ່ມ ກະຊວງ ຍທຂ, ພ້ອມທັງສະມາຊິກຊາວໜຸ່ມທັງໝົດ 100 ສະຫາຍ ໃນການເຂົ້າຢ້ຽມຊົມຫໍພິພິຕະພັນ ປະຫວັດສາດກອງທັບປະຊາຊົນລາວ ເພື່ອຫວນຄືນປະຫວັດສາດການຕໍ່ສູ້ກູ້ຊາດອັນພິລະອາດຫານຂອງກອງທັບປະຊາຊົນປະຕິວັດລາວ. ເຊຶ່ງໃນການເຂົ້າຢ້ຽມຊົມຫໍພິພິຕະພັນໃນຄັ້ງນີ້ຜູ້ບັນລະ ຍາຍໄດ້ເວົ້າເຖິງປະຫວັດຄວາມເປັນມາຂອງວັນກອງທັບ ແລະ ມູນເຊື້ອການຕໍ່ສູ້ກູ້ຊາດຂອງກອງທັບປະຊາ ຊົນປະຕິຫວັດລາວ ໃນແຕ່ລະຍຸກ ແຕ່ລະສະໄໝ. ຫຼັງຈາກນັ້ນກໍ່ໄດ້ເຂົ້າຢ້ຽມຊົມຫໍພິພິທະພັນ ກະຊວງ ປ້ອງ ກັນ ຄວາມສະຫງົບ, ໃນການເຂົ້າຢ້ຽມຊົມຫໍພິພິທະພັນໃນຄັ້ງນີ້. ເພື່ອເຮັດໃຫ້ສະມາຊິກຊາວໜຸ່ມໄດ້ຮັບຮູ້ເຖິງ ປະຫວັດສາດຄວາມເປັນມາ ແລະມູນເຊື່ອອັນພິລະອາດຫານຂອງກອງກໍາລັງ ປ້ອງກັນຊາດ ແລະ ກໍາລັງ ປ້ອງກັນຄວາມສະຫງົບ, ໃນໄລຍະປົດປ່ອຍປະເທດຊາດ, ກໍຄືໄລຍະປົກປັກຮັກສາ ແລະ ສ້າງສາພັດທະນາ ປະເທດຊາດ, ເພື່ອເປັນການປູກຈິດສໍານຶກ, ອຸດົມການຮັກຊາດ, ຫຼັກໝັ້ນປະຕິວັດຮັກສາລະບອບໃໝ່ ແລະ ເຊື່ອໝັ້ນຕໍ່ແນວທາງການເມືອງຂອງພັກ.